Mit rejthetnek a Spéder-felvételek?
Összehívták péntek reggelre a parlament nemzetbiztonsági bizottságának ülését. A képviselők a Belügyminisztérium, a rendőrség, illetve a titkosszolgálatok képviselőitől várnak tájékoztatást azokról az adatrögzítőkről, amelyeket a sajtóhírek szerint Spéder Zoltán lakásán foglaltak le és a kegyvesztett üzletember Orbán Viktorral, Lázár Jánossal és Rogán Antallal folytatott beszélgetéseit tartalmazza.
Összehívta a parlament nemzetbiztonsági bizottságát péntek reggel 9 órára Molnár Zsolt, a testület szocialista elnöke. Az ülésre - amelyet az MSZP, az LMP, valamint a Jobbik kezdeményezett - a Belügyminisztérium, a rendőrség, illetve a titkosszolgálatok képviselőit várják. A bizottság választ akarnak kapni a Spéder-ügy kapcsán felmerülő kérdésekre és ha lehet, meg akarják hallgatni azokat a hangfelvételeket, amelyeket az üzletember érdekeltségeinél lefolytatott házkutatások során foglaltak le. Minderről Molnár Zsolt beszélt a Népszavának tegnap azután, hogy elküldte a pénteki meghívókat. A testület elnöke szerint már nem elég, ha a Spéder Zoltánnál lefoglalt hangfelvételekről írásos belügyi tájékoztatást kapnak, ahogyan ezt még kedden követelte. Akkor az ellenzéki politikus a Belügyminisztériumhoz fordult, mert - mint fogalmazott - ha igaz a hír, hogy vezető fideszes politikusokkal folytatott beszélgetésekről készült hangfelvételeket is lefoglalt a rendőrség, akkor a Fidesz-közeli üzletember ügye komoly nemzetbiztonsági kérdéseket vethet fel.
Orbán Viktort, Rogán Antalt, Lázár Jánost és Spéder Zoltánt nem idézik be, hiszen egyiküknek sem kötelessége a bizottság előtt megjelenni - reagált a Demokratikus Koalíció tegnapi felvetésére Molnár. A nemzetbiztonsági bizottságnak egyébként nincs DK-s tagja.
A Portik-ügy nemzetbiztonsági vonatkozásairól szintén tájékoztatást kér pénteki ülésen a bizottság. Molnár kedden még ezzel kapcsolatban is írásos tájékoztatót követelt a BM-től, ám a kockázatok mielőbbi tisztázása érdekében jobbnak látja, ha a képviselők minden illetékest meg tudnak hallgatni. A Prisztás-gyilkosságért már elítélt Portik Tamás múlt pénteken tett terhelő vallomást Rogán Antalra, a Miniszterelnöki Kabinetirodát vezető miniszterre.



Az FHB-bankvezér, Index-tulajdonos Spéder Zoltánnál nemrég tartottak házkutatást, ennek során olyan hangfelvételeket is lefoglaltak, amelyeken Orbán Viktor miniszterelnök, Rogán Antal és Lázár János miniszterek is hallhatók. A hvg.hu információi szerint más is történt a házkutatás során: rejtélyes módon eltűnt Spéder Zoltán BMW-je, majd a Nemzeti Nyomozó Irodánál (NNI) – vagyis az utána nyomozó szervnél – bukkant fel. A TV2 által 35 milliós luxusautóként bemutatott gépkocsi az FHB tulajdona, Spéder céges autóként használja mint az igazgatóság elnöke. A hvg.hu úgy tudja, június 8-án szabályosan parkolt a kocsi a pesti alsó rakparton – ezen a napon volt házkutatás Spéder Zoltán különböző érdekeltségeinél is. A portál nem állítja, hogy a rendőrség szimplán lefoglalta és elvitte a gépkocsit, de birtokába került az FHB-nak az ügyben tulajdonosként tett feljelentése. Ebből kiderül, hogy 8-án délután leparkolták a kocsit, de másnap délelőtt már nem volt a helyén. A köztereseknél kezdték keresni a BMW-t, de nem lett meg, így feljelentést tettek 9-én kora délután. Nem sokkal később a kerületi rendőrkapitányság értesítette az FHB-t, hogy megvan a jármű (állítása szerint egy benzinkútnál), ám állapotáról és visszaszerzésének módjáról nem adott felvilágosítást. Az ezt követő napokban az FHB sorozatos megkereséseit „illetékességi okokra” hivatkozva hárították el a hvg.hu információi szerint, majd június 16-án – nyolc nappal az autó eltűnése után – végül közölték: az NNI-nél van a BMW. Az FHB hivatalos magyarázatot vár a történtekre, ugyanis semmiről nem tájékoztatták őket érdemben.


A Budapesti Közlekedési Központ (BKK) Facebook-oldalán közölte: a 47-es, 48-as és a 49-es villamospótló autóbuszok valamint a 9-es autóbusz újra az eredeti útvonalukon közlekednek. Ugyancsak eredeti útvonalán közlekednek az 5-ös, a 7-es, a 8E, 16-os, 105-ös, a 110-es, a 112-es, a 133E és a 178-as autóbuszok és a 72-es trolibusz.
Este 8 óra után a szurkolók miatt lezárták a Margit hidat, a tömeg a Nagykörúton vonult a belváros felé. A Erzsébet térről is tömeg indult el az Astoria és a Nyugati pályaudvar felé, a Károly körutat is elfoglalták a szurkolók.
A magyar labdarúgó-válogatott 3-3-as döntetlent ért el szerdán Lyonban Portugália ellen, így öt pontjával csoportelsőként jutott a nyolcaddöntőbe a franciaországi Európa-bajnokságon.
A Budapesti Közlekedési Központ (BKK) Facebook-oldalán közölte: a 47-es, 48-as és a 49-es villamospótló autóbuszok valamint a 9-es autóbusz újra az eredeti útvonalukon közlekednek. Ugyancsak eredeti útvonalán közlekednek az 5-ös, a 7-es, a 8E, 16-os, 105-ös, a 110-es, a 112-es, a 133E és a 178-as autóbuszok és a 72-es trolibusz.
Este 8 óra után a szurkolók miatt lezárták a Margit hidat, a tömeg a Nagykörúton vonult a belváros felé. A Erzsébet térről is tömeg indult el az Astoria és a Nyugati pályaudvar felé, a Károly körutat is elfoglalták a szurkolók.
A magyar labdarúgó-válogatott 3-3-as döntetlent ért el szerdán Lyonban Portugália ellen, így öt pontjával csoportelsőként jutott a nyolcaddöntőbe a franciaországi Európa-bajnokságon.